PTA-pediater stabiel | Maroela Media
Dr. Anthony Allden en sy vrou Annatjie. Foto: Facebook
Dr. Anthony (Tony) Allden, 'n bekende pediater in die noorde van Pretoria, is in 'n stabiele toestand in die Montana-hospitaal nadat hy Woensdag in die vroeë oggendure by sy huis in Amandasig geskiet is.
Kapt. Disebo Selepe, 'n polisiewoordvoerder, het aan Maroela Media gesê 'n onbekende aantal verdagtes het omstreeks 03:00 toegang tot die huis gekry deur die skuifdeur se glas te breek.
Dr. Allden is in sy bed aangeval. Hy is in die nek, bors en maag getref.
Dana Wannenburg, 'n DA-raadslid in die omgewing, het vroeër aan Maroela Media gesê die verdagtes het met mediese toerusting en ander waardevolle items gevlug. Dr. Allden se vrou en seun, Ralph (22),was tydens die voorval in die huis maar is ongedeerd.
Allden se praktyk is by dieselfde hospitaal waar hy behandel word. Maroela Media verneem hy word in die intensiewesorg-eenheid van die hospitaal behandel.
Selepe het gesê die polisie ondersoek 'n saak van huisbraak en poging tot moord. Niemand is nog in verband met die voorval in hegtenis geneem nie.
Dankie vir hierdie artikel Maroela – julle is tops deur ons deurgaans in te lig, soos in die geval van klein Hercules.
Baie dankbaar die dokter leef en is stabiel – en ons bid vir hom, sy vrou, kinders en familie.
Pragtige foto van die egpaar.
NS: RONELEE, dink ook aan jou ! Ons bid vir elkeen van julle hierdeur geraak.
Anthony, dank God jy leef, sterkte en hoop jy herstel vinnig, sterkte ook aan jou vrou en gesin.
Sterkte Dr Alden. Ons bid vir jou spoedige herstel.
Dit is so edel van elkeen van jul wat di stem van ons Here gehoor het. Ook is daar n baie groot behoefte van Afrikaanse bejaardes wat so verarm het dat hul ni in n ordentlike oue tehuis waardig kan leef nie.